स्वयंसेवकों पर हमलों के विरोध में धरना आज
केरलमें मई 2016 में मार्क्सवादी कम्युनिस्ट पार्टी की सरकार बनने के बाद मुख्यमंत्री के संरक्षण में पार्टी समर्थकों ने अपने राजनीतिक विरोधियों पर हमले हत्याएं की हैं। केरल में मार्क्सवादियों की इस प्रायोजित हिंसा के विरोध में गुरुवार को देशभर में हिन्दू संगठनों द्वारा विरोध प्रदर्शन का आह्वान किया गया है। इसी क्रम में बाड़मेर कलेक्ट्रेट पर राष्ट्रीय जनाधिकार मंच के बैनर तले गुरुवार दोपहर 12 बजे धरना दिया जाएगा और सभा के बाद राष्ट्रपति के नाम कलेक्टर को ज्ञापन सौंपा जाएगा।
धरने की तैयारियों को लेकर संघ के विभाग प्रचारक श्यामसिंह ने धोरीमन्ना रामसर क्षेत्र, सह जिला संघचालक रिखबदास बोथरा ने चौहटन, जिला शारीरिक प्रमुख स्वरूपसिंह खारा ने बाड़मेर ग्रामीण क्षेत्र, विहिप के चेलाराम सिंधी किशोर भार्गव ने बाड़मेर शहर, विद्यार्थी परिषद के गजेन्द्रसिंह खारा ने विद्यार्थियों से संपर्क कर अधिकाधिक संख्या में धरने में भाग लेने का आह्वान किया।
जनाधिकार मंच के सहसंयोजक रामसिंह बोथिया ने बताया कि धरने में सेड़वा, चौहटन, गडरा, रामसर, धोरीमन्ना, शिव,बायतु तहसील एवं बाड़मेर शहर से विभिन्न राष्ट्रवादी संगठनों के लोग भाग लेंगे। मंच के संयोजक भागीरथ चौधरी ने बताया कि धरने में विभिन्न संगठनों समाज के प्रमुख लोग संबोधित करेंगे। धरने के बाद कलेक्टर को राष्ट्रपति के नाम ज्ञापन दिया जाएगा।
hin_Deva hin_Deva hin_Deva hin_Deva